**არასამეწარმეო (არაკომერციული) იურიდიული პირის**

**საქართველოს რაგბის კავშირის გამგეობის**

**2021 წლის 3 მარტის**

**გადაწყვეტილება**

**(დისტანციური)**

 2021 წლის 3 მარტს საქართველოს რაგბის კავშირის (რეგისტრაციის ნომერი, თარიღი: 00015/12/0013; 25/01/1999 წ. საიდენტიფიკაციო №204874911) გამგეობის ქვემოთ დასახელებულმა წევრებმა დისტანციურად (ელექტრონული ფოსტის მეშვეობით) გამოთქმული თანხმობით მიიღეს გადაწყვეტილება რაგბის კლუბი „ივერია 07“, რაგბის კლუბი „ბორჯობი“-ს და ა(ა)იპ „რაგბის კლუბი ვეფხვები“-ს განცხადებებთან დაკავშირებით.

 განსახილველი საკითხები გამგეობის წევრებს წარუდგინა გამგეობის თავმჯდომარემ გოჩა მაჭავარიანმა.

 **განსახილველი საკითხები:**

1. მორაგბეების, თორნიკე ლობჟანიძის და გივი რეხვიაშვილის კლუბი ივერიას შემადგენლობაში მიმდინარე 2020-2021 წლის სეზონის თამაშებზე დაშვების საკითხის განხილვა (მოთამაშეების ტრანსფერი)
2. მორაგბეს, მიხეილ რეხვიაშვილის კლუბი „ბორჯომი“-ს შემადგენლობაში მიმდინარე 2020-2021 წლის სეზონის თამაშებზე დაშვების საკითხის განხილვა (მოთამაშის ტრანსფერი).
3. კლუბი „ვეფხვები“-ს განცხადება მოთამაშე ვეფხია უსტიაშვილისათვის დაწესებული დისკვალიფიკაციის პირობითით შეცვლის შესახებ შუამდგომლობის განხილვა.

 გამგეობის წევრებს, მათ პირად ელექტრონულ ფოსტაზე გაეგზავნათ ზემოთ აღნიშნული განცხადებები.

1. თავის განცხადებაში, რაგბის კლუბი „ივერია“-ს წარმომადგენელი მიუთითებდა, რომ 2019-2020 წლის სეზონზე მორაგბეები, თორნიკე ლობჟანიძე და გივი რეხვიაშვილი თამაშობდნენ კლუბ „ბოლნისის ყოჩები“-ში. ამჟამად აქვთ სურვილი თამაში გააგრძელონ კლუბ „ივერიაში“, რაზეც, განცხადებაში მითითებული ინფორმაციის შესაბამისად, თანახმაა კლუბი „ბოლნისის ყოჩები“-ც. განმცხადებელმა მიმართა გამგეობას თხოვნით დასახელებული მორაგბეებისათვის მიეცათ უფლება მიმდინარე სეზონზე ეთამაშათ კლუბი „ივერია“-ს შემადგენლობაში.
2. რაგბის კლუბი „ბორჯომი“-ს პრეზიდენტი, ჯაბა გელაშვილი, თავის განცხადებაში შუამდგომლობდა გამგეობის წინაშე, რათა მოთამაშე მიხეილ რეხვიაშვილისათვის მიეცათ უფლება მიმდინარე 2020-2021 წლის სეზონზე ეთამაშა კლუბი „ბორჯომი“-ს შემადგენლობაში. იგი უთითებდა, რომ კლუბი „ბორჯომი“ აპირებდა თხოვების ფორმით გადმოეყვანა მოთამაშე კლუბი „ყოჩები“-დან. ამასთან, განმცხადებელი უთითებდა, რომ მოთამაშე არასოდეს არ ყოფილა კლუბი „ყოჩები“-ს განაცხადში, „ყოჩები“-ს არ უთამაშია მე-9 ტური და არც კლუბ „ბორჯომი“-ს არ ჩაუტარებია მეორე წრის არცერთი თამაში.
3. რაგბის კლუბი „ვეფხვები“-ს დირექტორი, სანდრო პავლიაშვილი, შუამდგომლობდა გამგეობის წინაშე კლუბის მოთამაშისათვის, ვეფხია უსტიაშვილისათვის დაწესებული ორმატჩიანი დისკვალიფიკაცია მიმდინარე წლის 24 იანვარს დიდი 10-ს მატჩის გამო მომხდარი ინციდენტისათვის, შეცვლილიყო პირობითით, რადგან მოთამაშეს მიცემობა თამაშის შესაძლებლობა. განცხადებაში ასევე აღნიშნული იყო იმის შესახებ, რომ მოთამაშე ვ. უსტიაშვილი არის გუნდის კაპიტანი და მას ადრე არ ჰქონია რაიმე მსგავსი შემთხვევა

 გამგეობის წევრთა უმრავლესობამ (9 წევრი) წერილობით, ელექტრონული ფოსტის მეშვეობით, განაცხადეს თანხმობა მასზედ, რომ დაკმაყოფილებულიყო პირველი 2 საკითხი, კერძოდ, რაგბის კლუბი „ივერია 07“ და „რაგბის კლუბი ბორჯომი“-ს განცხადებებში წარმოდგენილი შუამდგომლობები. შესაბამისად:

1. **მოთამაშეებს, თორნიკე** **ლობჟანიძეს და გივი რეხვიაშვილს მიეცათ უფლება ეთამაშათ კლუბი „ივერია“-ს შემადგენლობაში მიმდინარე 2020-2021 წლის სეზონზე.**
2. **მოთამაშე, მიხეილ რეხვიაშვილს მიეცა უფლება ეთამაშა კლუბი „ბორჯომი“-ს შემადგენლობაში მიმდინარე 2020-2021 წლის სეზონზე.**
3. **მესამე საკითხთან დაკავშირებით, რომელიც შეეხებოდა დისკვალიფიკაციის მოხსნას (პირობითით შეცვლა) მოთამაშე ვ. უსტიაშვილისათვის, ხმათა არასაკმარისი რაოდენობის გამო, გადაწყვეტილება არ იქნა მიღებული.**

 გამგეობის ერთმა წევრმა, სერგო რამიშვილმა არ დაუჭირა მხარი არცერთი საკითხის დაკმაყოფილებას. სატრანსფერო საკითხებთან მიმართებაში მან მიიჩნია, რომ სტრანსფერო ფანჯარა უკვე დახურულია, ხოლო განცხადებებში მოყვანილი გარემოებები არ შეესაბამება ისეთ გარემოებებს, რა დროსაც გამგეობას ჰქონდა მიღებული გადაწყვეტილება ვადაგადაცილებული ტრანსფერის დაშვებაზე, მაგალითად, უცხოური კლუბებიდან გადმოსული მორაგბეების შემთხვევებში, როდესაც დაგვიანება არ იყო გამოწვეული მოთამაშეთა ბრალეულობით.

 ვინაიდან, გამგეობის ქვემოთ დასახელებულმა წევრებმა გადაწყვეტილება მიიღეს დისტანციურად, მართვის ელექტრონული საშუალებით გამოთქმული თანხმობების მეშვეობით, გამგეობის სრული შემადგენლობის უმრავლესობით, იგი შევიდა ძალაში იმ დღიდან, როდესაც გამგეობის წევრთა უმრავლესობისათვის საჭირო ბოლო თანხმობა იქნა მიღებული გამგეობის მდივნის ელექტრონულ ფოსტაზე, - 2021 წლის 3 მარტს.

**გადაწყვეტილების მიმღები გამგეობის წევრები:**

**1) გოჩა მაჭავარიანი** (დაბადებული 03.01.1964  წ.  რეგისტრირებული საცხოვრებელი ადგილი: ქ. თბილისი, ს. ჭიაურელის ქუჩა №9, ბინა №9,პირადი №01026000757);

**2) ალექსანდრე ხვედელიძე** (დაბადებული 21.10.1965 წ. რეგისტრირებული საცხოვრებელი ადგილი: ქ. თბილისი, ბ. ხმელნიცკის ქუჩა №147, ბინა №36,პირადი №01014002287);

**3) გიორგი კობახიძე** (დაბადებული 23.11.1953 წ. ,პირადი №01011021299);

**4) გიორგი გორგასლიძე** (დაბადებული 01.12.1962 წ.  პირადი №01007002890, რეგისტრირებული საცხოვრებელი ადგილი: ქ. თბილისი, გ. ქუჩიშვილის ქუჩა №18, ბინა №23);

**5) გაიოზ მონიავა** (დაბადებული 04.03.1958  წ.  რეგისტრირებული საცხოვრებელი ადგილი: ქ. თბილისი, პ. ქავთარაძის ქუჩა №25, კორპუსი №4, ბინა №41,პირადი №01009006606);

**6) ვასილ კევლიშვილი** (თანხმობა გადმოცემული გამგეობის თავმჯდომარის, გოჩა მაჭავარიანის მეშვეობით)(დაბადებული 13.10.1948 წ.  რეგისტრირებული საცხოვრებელი ადგილი: ქ. თბილისი, დიდი დიღომი, იოანე პეტრიწის ქუჩა №17, ბინა №11,პირადი №01025003532);

**7) ალექსანდრე გრიგალავა** (დაბადებული 01.01.1958  წ.  რეგისტრირებული საცხოვრებელი ადგილი: მარტვილი, სოფელი ნაგვაზაო, მე-5 ქუჩა,№18,პირადი №29001001478**);**

**8) ზურაბ ზოიძე** (დაბადებული 27.11.1969 წ. პირადი №01008006812,  რეგისტრირებული საცხოვრებელი ადგილი:  ქ. თბილისი, გ. მუხაძის ქუჩა №26);

**9) ლევან ვასაძე** (დაბადებული 20.12.1970  წ. პირადი №01017002561, რეგისტრირებული საცხოვრებელი ადგილი: ქ. თბილისი, ძმები ზუბალაშვილების ქუჩა №7, ბინა №18)**.**

 გამგეობის წევრთა დისტანციურ კომუნიკაციას ორგანიზება გაუკეთა და გადაწყვეტილება მოამზადა კავშირის გამგეობის მდივანმა, ხატია შელიამ.